Daugiažiedė baltašaknė

Daugiažiedė baltašaknė (Polygonatum multiflorum) – smidrinių (Asparagaceae) šeimos augalas.

Stiebas apvalus 25–70 cm aukščio. Lapai kiaušiniški, jų viršutinė pusė žalia, o apatinė pilkai žalia. Žiedai vamzdiški, per vidurį susiaurėję, kekėse po (2)3-5. Apyžiedžio lapelių viršūnė plaukuota. Žydi gegužės–birželio mėn. Vaisius – mėlynai juoda uoga.  

Augalas vaistinis ir dekoratyvinis. Auga lapuočių ir mišriuose miškuose. Gana dažna.

Kategorija:Smidriniai
Kategorija:Dekoratyviniai augalai
Kategorija:Vaistiniai augalai